96/490/EY: Komission päätös, tehty 18 päivänä heinäkuuta 1996, lohikaloissa esiintyvää Gyrodactylus salaris -loista koskevista tietyistä suojatoimenpiteistä (ETA:n kannalta merkityksellinen teksti)



Virallinen lehti nro L 202 , 10/08/1996 s. 0021 - 0022



KOMISSION PÄÄTÖS, tehty 18 päivänä heinäkuuta 1996, lohikaloissa esiintyvää Gyrodactylus salaris -loista koskevista tietyistä suojatoimenpiteistä (ETA:n kannalta merkityksellinen teksti) (96/490/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan, sekä katsoo, että Gurodactylus salaris on ulkoinen loinen, jota esiintyy lohikaloissa ja joka saattaa aiheuttaa Salmo salaris -lajin merkittävää kuolleisuutta, saatu kokemus on osoittanut, että tauti voi levitä saastuneilta alueilta niille alueille, jotka eivät vielä ole saastuneet, lohen tai muiden lohikalojen kaupan seurauksena; tauti voi myös levitä lohien luonnollisen joesta toiseen tapahtuvan vaeltamisen seurauksena, olisi estettävä taudin leviäminen Gyrodactylus salaris -loisen mahdollisesti saastuttamilta yhteisön alueilta, loisen kulkeutuminen alueille, joiden lohikannat ovat erittäin herkkiä Gyrodactylus salaris -loiselle, voisi aiheuttaa merkittäviä menetyksiä tällaisissa lohikannoissa; olisi siis annettava sääntöjä tällaisen kulkeutumisen estämiseksi, olisi myös vahvistettava menettelytapoja, jotta voitaisiin suojella alueita, joilla on taudille erittäin herkkiä lohikantoja tai jotka ovat oletettavasti taudista vapaita, Itävallan, Suomen ja Ruotsin liittymisasiakirjan liitteessä I olevassa V.E kohdassa määrätään, että kasvatukseen tai uudelleenistutukseen tarkoitettujen kalojen, niiden mätimunien ja sukusolujen lähettämistä Suomesta tai Suomeen ei sallita kolmen vuoden aikana liittymissopimuksen voimaantulosta alkaen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Elävien lohikalojen tuonti liitteessä tarkoitettujen alueiden ulkopuolelta kyseisille alueille on kiellettyä. 2 artikla Liitteessä tarkoitettujen alueiden ulkopuolelta peräisin olevien lohikalojen munasolujen tuonti kyseisille alueille jalostusta varten edellyttää, että niille tehdään desinfiointikäsittelyt, joilla taataan Gyrodactylus salaris -lajiin kuuluvien loisten hävittäminen. 3 artikla 1. Jos eläviä lohikaloja kuljetetaan liitteessä tarkoitetulta alueelta toiselle, neuvoston direktiivin 91/67/ETY (3) liitteessä E olevassa 1 luvussa tarkoitetun siirtoasiakirjan VI kohdassa oleva terveystodistus on täydennettävä seuraavalla maininnalla: "Tähän lähetykseen kuuluvat kalat ovat peräisin lohikaloissa esiintyvää Gyrodactylus salaris -loista koskevista tietyistä suojatoimenpiteistä tehdyn komission päätöksen 96/490/EY liitteessä tarkoitetulta alueelta." 2. Sellaisten lohikalojen munasoluja sisältävien lähetysten osalta, jotka ovat peräisin liitteessä tarkoitettujen alueiden ulkopuolelta ja jotka tuodaan kyseisille alueille jalostusta varten, direktiivin 91/67/ETY liitteessä E olevassa 1 luvussa tarkoitetun siirtoasiakirjan VI kohdassa oleva terveystodistus on täydennettävä seuraavalla maininnalla: "Tähän lähetykseen kuuluvat mätimunat on desinfioitu lohikaloissa esiintyvää Gyrodactylus salaris -loista koskevista tietyistä suojatoimenpiteistä tehdyn komission päätöksen 96/490/EY vaatimusten mukaisesti." 4 artikla Liitteessä tarkoitetuista alueista vastuussa olevien jäsenvaltioiden toimivaltaisten viranomaisten on huolehdittava lohikantoja koskevien tarkastusten ja laboratoriokokeiden tekemisestä sen varmistamiseksi, että niissä ei esiinny Gyrodactylus salaris -loista, ja toimitettava näiden tarkastusten ja kokeiden tulokset komissiolle ennen 1 päivää heinäkuuta 1997. 5 artikla Jäsenvaltioiden on muutettava kauppaan soveltamiaan toimenpiteitä siten, että niistä tulee tämän päätöksen mukaisia. Niiden on ilmoitettava tästä komissiolle viipymättä. 6 artikla Tätä päätöstä tarkastellaan uudelleen ennen 1 päivää heinäkuuta 1997. 7 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 46, 19.2.1996, s. 1